Paġna IL-KUNSILL TAL-UNJONI EWROPEA, Wara li kkunsidra t-Trattat dwar l-Unjoni Ewropea, b'mod partikolari l-Artikolu 46(6), Wara li kkunsidra l-Protokoll Nru 10 dwar il-kooperazzjoni strutturata permanenti stabbilita bl-Artikolu 42 tat-Trattat dwar l-Unjoni Ewropea mehmuż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, Wara li kkunsidra l-proposta mir-Repubblika Federali tal-Ġermanja, ir-Renju ta' Spanja, ir-Repubblika Franċiża u r-Repubblika Taljana. Il-Kunsill Ewropew ta' Ġunju 2017 qabel dwar il-ħtieġa li tiġi varata kooperazzjoni strutturata permanenti (PESCO) inklużiva u ambizzjuża, għat-tisħiħ tas-sigurtà u d-difiża tal-Ewropa biex tikkontribwixxi ħalli jiġi sodisfatt il-livell ta' ambizzjoni tal-Unjoni kif derivat mill-Istrateġija Globali tal-UE u kif definit fil-konklużjonijiet tal-Kunsill tal-14 ta' Novembru 2016 dwar l-implimentazzjoni tal-Istrateġija Globali tal-UE fil-qasam tas-Sigurtà u d-Difiża. Huwa nnota li din il-ħidma għandha tkun konsistenti mal-ippjanar u l-impenji fid-difiża nazzjonali tal-Istati Membri maqbula fi ħdan in-NATO u n-NU mill-Istati Membri kkonċernati. Fit-13 ta' Novembru 2017, il-Kunsill u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà. (ir-Rappreżentant Għoli) rċevew notifika konġunta skont l-Artikolu 46(1) tat-Trattat dwar l-Unjoni Ewropea (TUE) minn 23 Stat Membru, u fis-7 ta' Diċembru 2017 minn żewġ Stati Membri oħra. Id-Deċiżjoni (PESK) 2017/2315 stabbilixxiet il-PESCO u pprevediet li l-governanza tal-PESCO tiġi organizzata fil-livell tal-Kunsill u fil-qafas ta' proġetti implimentati minn gruppi ta' dawk l-Istati Membri parteċipanti li qablu bejniethom biex iwettqu tali proġetti. Fil-11 ta' Diċembru 2017, l-Istati Membri li jipparteċipaw fil-PESCO adottaw ukoll Dikjarazzjoni li tesprimi l-intenzjoni tagħhom li jħejju, f'raggruppamenti differenti, l-ewwel proġetti kollaborattivi tal-PESCO kif indikat fl-Anness għad-Dikjarazzjoni. Fl-14 ta' Diċembru 2017, il-Kunsill Ewropew laqa' b'mod pożittiv l-istabbiliment ta' PESCO ambizzjuża u inklużiva u enfasizza l-importanza li l-ewwel grupp ta' proġetti jiġi implimentat malajr u stieden lill-Istati Membri parteċipanti biex iwettqu l-pjanijiet ta' implimentazzjoni nazzjonali tagħhom. L-Artikolu 4(2)(a) tad-Deċiżjoni (PESK) 2017/2315 jikkonferma li l-Kunsill, konformement mal-Artikolu 46(6) tat-TUE, jista' jadotta deċiżjonijiet jew rakkomandazzjonijiet li jipprovdu direzzjoni u gwida strateġika għall-PESCO. Għalhekk jenħtieġ li l-Kunsill jadotta rakkomandazzjoni li tipprovdi tali direzzjoni u gwida strateġika għall-implimentazzjoni tal-PESCO, L-objettiv ta' din ir-rakkomandazzjoni huwa li tipprovdi direzzjoni u gwida strateġika għall-implimentazzjoni tal-PESCO, sabiex tiġi strutturata l-ħidma ulterjuri meħtieġa dwar il-proċessi u l-governanza, inkluż fir-rigward tal-proġetti, bil-ħsieb li l-Istati Membri parteċipanti jwettqu l-impenji aktar vinkolanti li ħadu fil-konfront ta' xulxin, kif indikat fl-Anness għad-Deċiżjoni (PESK) 2017/2315. L-Artikolu 4(2)(b) tad-Deċiżjoni (PESK) 2017/2315 jipprevedi li l-Kunsill għandu jadotta deċiżjonijiet u rakkomandazzjonijiet li jiffissaw is-sekwenza tal-issodisfar tal-impenji l-aktar vinkolanti indikati fl-Anness għal dik id-Deċiżjoni matul iż-żewġ fażijiet inizjali konsekuttivi (is-snin 2018-2020 u 2021-2025) u li jispeċifikaw fil-bidu ta' kull fażi l-objettivi aktar preċiżi għall-issodisfar tal-impenji aktar vinkolanti. Huwa għalhekk xieraq li l-Kunsill jadotta rakkomandazzjoni sa Ġunju 2018 dwar l-iffissar tas-sekwenza tal-issodisfar tal-impenji għall-fażijiet 2018-2020 u 2021-2025 u li tispeċifika objettivi aktar preċiżi, inkluż l-impenji li għandhom jiġu sodisfatti qabel l-2020. Din ir-rakkomandazzjoni għandha tiddefinixxi wkoll indikaturi komunement maqbula biex jassistu lill-Istati Membri parteċipanti fl-issodisfar tal-impenji u fil-valutazzjoni tal-progress f'dak ir-rigward. Is-segretarjat tal-PESCO, ipprovdut b'mod konġunt mis-Servizz Ewropew għall-Azzjoni Esterna, inkluż l-Istat Maġġur tal-Unjoni Ewropea (EUMS), u lAġenzija Ewropea għad-Difiża, kif stabbilit fl-Artikolu 7 tad-Deċiżjoni (PESK) 2017/2315, huwa mistieden jipprovdi feedback inizjali sal-aħħar ta' Marzu 2018 fir-rigward tat-tip, il-granularità u l-istruttura tal-informazzjoni pprovduta fil-pjanijiet ta' implimentazzjoni nazzjonali kkomunikati f'Diċembru 2017 mill-Istati Membri parteċipanti, fid-dawl tal-issodisfar tal-impenji tagħhom. Dan il-feedback għandu jgħin biex jipprovdi informazzjoni għall-iżvilupp tar-rakkomandazzjoni dwar l-iffissar tas-sekwenza, li għandha tiġi adottata mill-Kunsill f'konformità mal-Artikolu 4(2)(b) tad-Deċiżjoni (PESK) 2017/2315. Is-segretarjat tal-PESCO jista' wkoll jappoġġa individwalment kull Stat Membru parteċipanti, fuq talba tagħhom, biex itejjeb il-kwalità tal-pjanijiet ta' implimentazzjoni nazzjonali tagħhom. Wara l-adozzjoni tar-rakkomandazzjoni dwar l-iffissar tas-sekwenza, l-Istati Membri parteċipanti għandhom jirrieżaminaw u jaġġornaw kif xieraq il-pjanijiet ta' implimentazzjoni nazzjonali tagħhom skont dan, u jikkomunikawhom lis-segretarjat tal-PESCO sal-10 ta' Jannar 2019, skont l-Artikolu 3(2) tad-Deċiżjoni (PESK) 2017/2315. Mill-2020, dawn il-pjanijiet għandhom jiġu ppreżentati kull sena lis-segretarjat tal-PESCO sal-10 ta' Jannar, b'kont meħud tar-rieżami tal-PESCO min-naħa tal-Kunsill – abbażi tar-rapport annwali preċedenti tar-Rappreżentant Għoli msemmi fl-Artikolu 6 tad-Deċiżjoni (PESK) 2017/2315, il-Pjan ta' Żvilupp tal-Kapaċitajiet u r-rakkomandazzjonijiet tar-rapport biennali tal-CARD. Fi tmiem l-ewwel fażi, f'konformità mal-Artikolu 4(2)(c) tad-Deċiżjoni (PESK) 2017/2315, il-Kunsill ser jaġġorna, u jsaħħaħ jekk meħtieġ, l-impenji aktar vinkolanti indikati f'dik id-Deċiżjoni fid-dawl tal-kisbiet li jkunu saru permezz tal-PESCO, sabiex jirriflettu l-kapaċità u l-ħtiġijiet operazzjonali tal-Unjoni u l-ambjent tas-sigurtà kif jevolvi. Tali deċiżjoni ser tkun ibbażata fuq proċess ta' rieżami strateġiku li jivvaluta l-issodisfar tal-impenji tal-PESCO. Fil-bidu tal-fażi li jmiss, il-Kunsill għandu jadotta sett ieħor ta' objettivi aktar preċiżi għall-fażi 2021-2025, b'kont meħud tal-Artikolu 4(2)(c) tad-Deċiżjoni (PESK) 2017/2315. Wara l-adozzjoni ta' Deċiżjoni mill-Kunsill fis-6 ta' Marzu 2018 li tistabbilixxi l-lista ta' proġetti li għandhom jiġu żviluppati taħt il-PESCO, l-Istati Membri parteċipanti għandhom jagħmlu sforzi sostanzjali biex jiddefinixxu objettivi u kronoloġiji għal kull proġett. Il-Kunsill għandu jaġġorna din il-lista sa Novembru 2018 biex tinkludi s-sett ta' proġetti PESCO li jmiss, skont il-proċedura stabbilita fl-Artikolu 5 tad-Deċiżjoni (PESK) 2017/2315. Sussegwentement, bil-ħsieb ta' implimentazzjoni sostenibbli u effettiva tal-PESCO, din il-proċedura biex jiġu vvalutati l-proġetti l-ġodda ppreżentati mill-Istati Membri parteċipanti għandha fil-prinċipju titlesta kull sena f'Novembru, wara sejħa għal proposti ta' proġetti ġodda sal-bidu ta' Mejju ta' dik l-istess sena. Il-valutazzjoni tal-proposti ta' proġetti PESCO mis-segretarjat tal-PESCO għandha ssegwi kriterji trasparenti li jkopru kemm il-perspettiva tal-kapaċità kif ukoll il-lat operazzjonali, u li għandhom jiġu żviluppati ultejorment mal-Istati Membri parteċipanti. F'konformità mal-Artikolu 5 tad-Deċiżjoni (PESK) 2017/2315, il-Kumitat Militari tal-Unjoni Ewropea (EUMC) ser jipprovdi parir militari dwar ir-rakkomandazzjoni tar-Rappreżentant Għoli rigward l-identifikazzjoni u l-evalwazzjoni tal-proġetti PESCO. L-Istati Membri Parteċipanti li jkollhom l-intenzjoni li jipproponu proġett individwali għandhom jinfurmaw lill-Istati Membri parteċipanti l-oħra fi żmien debitu qabel ma jippreżentaw il-proposti tagħhom, sabiex jiksbu appoġġ u biex ikollhom l-opportunità li jissieħbu u jippreżentaw il-proposta b'mod kollettiv. Il-proposti dettaljati ta' proġetti inkluż il-kronoloġiji għall-implimentazzjoni tagħhom għandhom jiġu ppreżentati b'mod li s-segretarjat tal-PESCO ikollu biżżejjed ħin biex jivvalutahom bil-ħsieb ta' rakkomandazzjoni mir-Rappreżentant Għoli lill-Kunsill skont l-Artikolu 5(1) tad-Deċiżjoni (PESK) 2017/2315. Il-Kunsill jistieden lis-segretarjat tal-PESCO biex jiżviluppa mudell għall-proġetti li għandhom jiġu ppreżentati u biex jappoġġa lill-Istati Membri parteċipanti fid-distribuzzjoni tal-proposti ta' proġetti PESCO individwali tagħhom lill-Istati Membri l-oħra. Skont l-Artikoli 4(2)(g) u 9(1) tad-Deċiżjoni (PESK) 2017/2315, il-Kunsill ser jadotta deċiżjoni li tistabbilixxi, fi żmien debitu, il-kondizzjonijiet ġenerali li skonthom Stati terzi jistgħu eċċezzjonalment ikunu mistiedna jipparteċipaw fi proġetti individwali; u ser jiddetermina skont l-Artikolu 9(2) tad-Deċiżjoni (PESK) 2017/2315 jekk Stat terz partikolari jissodisfax dawn il-kondizzjonijiet. Il-ħidma biex jiġu żviluppati dawn il-kondizzjonijiet ġenerali għandha tibda hekk kif jiġu stabbiliti, sa Ġunju 2018, is-sett komuni ta' regoli ta' governanza għall-proġetti u l-iffissar tas-sekwenza tal-issodisfar tal-impenji, u, soġġett għal valutazzjoni ulterjuri mill-Kunsill, fil-prinċipju għandha tiġi adottata Deċiżjoni qabel tmiem l-2018. Skont l-Artikolu 6(3) tad-Deċiżjoni (PESK) 2017/2315, u abbażi ta' pjanijiet ta' implimentazzjoni nazzjonali aġġornati ppreżentati mill-Istati Membri parteċipanti, ir-Rappreżentant Għoli ser tippreżenta rapport annwali lill-Kunsill li jiddeskrivi l-istat ta' implimentazzjoni tal-PESCO, u inkluż l-issodisfar, minn kull Stat Membru parteċipanti, tal-impenji tiegħu, f'konformità mal-pjan ta' implimentazzjoni nazzjonali tiegħu. Dan għandu jiffoka fuq l-azzjonijiet konkreti u l-provvedimenti meħuda mill-Istati Membri parteċipanti biex jissodisfaw l-impenji tagħhom, inkluż permezz ta' proġetti PESCO, u abbażi ta' objettivi aktar preċiżi u s-sekwenza definita għaż-żewġ fażijiet inizjali konsekuttivi. F'dan il-kuntest, is-segretarjat tal-PESCO huwa mistieden jipprovdi l-mudell aġġornat għall-pjanijiet ta' implimentazzjoni nazzjonali. L-Istati Membri parteċipanti għandhom jinkludu fil-pjanijiet ta' implimentazzjoni nazzjonali tagħhom informazzjoni dwar l-azzjonijiet konkreti u l-provvedimenti meħuda biex jissodisfaw l-impenji tagħhom, inkluż informazzjoni dwar il-kontribuzzjonijiet għall-proġetti. Barra minn hekk, konsultazzjonijiet informali jistgħu jgħinu biex jiċċaraw l-informazzjoni pprovduta fihom. Ir-Rappreżentant Għoli għandha tippreżenta l-ewwel rapport annwali tagħha f'April 2019 jew mill-anqas qabel il-Kunsill Affarijiet Barranin rilevanti fl-ewwel semestru tas-sena sabiex jitqiesu l-pjanijiet ta' implimentazzjoni nazzjonali aġġornati ppreżentati mill-Istati Membri parteċipanti sal-10 ta' Jannar 2019. Mill-2020, ir-rapport annwali għandu jiġi ppreżentat f'Marzu jew April, b'kont meħud tal-pjan ta' implimentazzjoni nazzjonali rivedut u aġġornat ippreżentat f'Jannar tal-istess sena. Abbażi tar-rapport ipprovdut mir-Rappreżentant Għoli, l-EUMC għandu jipprovdi parir militari u rakkomandazzjonijiet lill-Kumitat Politiku u ta' Sigurtà biex dan ikun jista' jħejji r-rieżami tal-Kunsill dwar jekk l-Istati Membri parteċipanti jkunux għadhom jissodisfaw l-impenji l-aktar vinkolanti, sa Mejju ta' kull sena. F'dan il-kuntest, il-Kunsill għandu jirrieżamina wkoll il-progress li jkun sar fl-issodisfar tal-Livell ta' Ambizzjoni tal-Unjoni, biex b'hekk tissaħħaħ il-kapaċità tal-Unjoni li taġixxi bħala fornitur tas-sigurtà u l-awtonomija strateġika tagħha, u tissaħħaħ il-kapaċità tagħha li tikkoopera mas-sħab u li tipproteġi ċ-ċittadini tagħha. Magħmul fi Brussell, is-6 ta' Marzu 2018. L-AWTORITÀ GĦALL-PARTITI POLITIĊI EWROPEJ U L-FONDAZZJONIJIET POLITIĊI EWROPEJ Wara li kkunsidrat it-Trattat dwar il-Funzjonament tal-Unjoni Ewropea, Fl-4 ta' Settembru 2017, l-Awtorità rċeviet sottomissjoni mill-Mouvement pour une Europe des nations et des libertés ("MENL") f'isem il-Fondation pour une Europe des nations et des libertés ("FENL") għar-reġistrazzjoni ta' din tal-aħħar bħala fondazzjoni politika Ewropea ("is-sottomissjoni"), F'dak il-waqt, l-MENL kien għadu ma jikkostitwixxix partit politiku Ewropew skont it-termini tar-Regolament (UE, Euratom) Nru 1141/2014, minħabba li kien għadu ma ġiex irreġistrat skont il-kundizzjonijiet u l-proċeduri stabbiliti f'dan ir-Regolament, Fit-8 ta' Settembru 2017, l-Awtorità bagħtet lill-MENL u lill-FENL valutazzjoni preliminari skont l-Artikolu 34 tar-Regolament (UE, Euratom) Nru 1141/2014 ("l-ewwel valutazzjoni preliminari"), li fiha rreferiet għall-Artikolu 8(1) ta' dak ir-Regolament, skont liema fondazzjoni tista' tapplika biss biss permezz tal-partit politiku Ewropew li miegħu l-applikant huwa formalment assoċjat, Fl-ewwel valutazzjoni preliminari, l-Awtorità kienet tal-fehma preliminari li, bla preġudizzju għall-kwistjoni ta' jekk is-sottomissjoni kellhiex tiġi kkunsidrata bħala applikazzjoni skont ir-Regolament (UE, Euratom) Nru 1141/2014, is-sottomissjoni kienet inammissibbli jew, alternattivament, ma kenitx tissodisfa tal-anqas waħda mill-kundizzjonijiet stabbiliti fl-Artikolu 3(2) ta' dak ir-Regolament, Fit-18 ta' Settembru 2017, l-Awtorità nnotifikat lill-MENL bid-deċiżjoni tagħha tal-14 ta' Settembru 2017 li tirreġistrah bħala partit politiku Ewropew skont ir-Regolament (UE, Euratom) Nru 1141/2014 u, fl-istess jum, l-Awtorità rċeviet applikazzjoni mill-FENL ("l-applikant") biex din tiġi rreġistrata bħala fondazzjoni politika Ewropea ("l-applikazzjoni"), Fl-20 ta' Settembru 2017, fil-kuntest ta' telefonata, l-Awtorità informat lill-applikant li kienet tqis li l-applikazzjoni kienet ħadet post is-sottomissjoni tal-4 ta' Settembru 2017, Fil-25 ta' Settembru 2017, l-Awtorità bagħtet lill-applikant valutazzjoni preliminari skont l-Artikolu 34 tar-Regolament (UE, Euratom) Nru 1141/2014 ("it-tieni valutazzjoni preliminari"), li fiha rreferiet għall-Artikolu 3(3) ta' dak ir-Regolament, skont liema kull partit politiku Ewropew u fondazzjoni politika Ewropea affiljata miegħu għandhom jiżguraw separazzjoni bejn il-ġestjoni ta' kuljum, l-istrutturi ta' tmexxija u l-kontijiet finanzjarji rispettivi tagħhom, Fit-tieni valutazzjoni preliminari, l-Awtorità kienet tal-fehma preliminari li l-applikazzjoni ma kenitx tissodisfa tal-anqas waħda mill-kundizzjonijiet stabbiliti fl-Artikolu 3(3) tar-Regolament (UE, Euratom) Nru 1141/2014 minħabba li sebgħa mit-tmien tal-membri tal-bord tad-diretturi tal-applikant kienu, fl-istess waqt, membri tal-bord tal-MENL, Fis-27 ta' Settembru 2017, l-applikant ħabbar pubblikament li kien fil-proċess li jirriorganizza l-kompożizzjoni tal-bord biex inaqqas id-duplikazzjoni mal-bord tal-MENL bil-għan li jikkonforma mal-Artikolu 3(3) tar-Regolament (UE, Euratom) Nru 1141/2014 sa mhux aktar tard mid-19 ta' Ottubru 2017, Fit-28 ta' Settembru 2017, l-applikant ippreżenta sottomissjoni li fiha rrefera għat-tħabbira pubblika tiegħu u ta aktar dettalji dwar il-proċess ta' riorganizzazzjoni tal-kompożizzjoni tal-bord tiegħu li kien għaddej bih biex inaqqas id-duplikazzjoni mal-bord tal-MENL, bil-għan li jikkonforma mal-Artikolu 3(3) tar-Regolament (UE, Euratom) Nru 1141/2014, L-Awtorità tqis li t-tħabbira pubblika magħmula mill-applikant, li kienet indirizzata lill-pubbliku ġenerali, flimkien mal-azzjonijiet diġà mwettqa mill-applikant biex jimplimenta dik it-tħabbira, jikkostitwixxu elementi fattwali li jridu jiġu meqjusa f'dan il-każ, flimkien mal-elementi l-oħra kollha fil-fajl, Jekk l-applikant jonqos milli jimplimenta t-tħabbira pubblika tiegħu, l-Awtorità tkun intitolata tirrevoka din id-deċiżjoni ta' reġistrazzjoni, peress li din tal-aħħar tkun ibbażata fuq informazzjoni inkorretta jew żvijanti, L-applikant issottometta wkoll dokumenti li juru li jissodisfa l-kundizzjonijiet stabbiliti fl-Artikolu 3 tar-Regolament (UE, Euratom) Nru 1141/2014, id-dikjarazzjoni fil-forma stabbilita fl-Anness għal dak ir-Regolament, u l-istatuti tal-applikant, li fihom id-dispożizzjonijiet rikjesti mill-Artikolu 5 ta' dak ir-Regolament, Skont l-Artikolu 9 tar-Regolament (UE, Euratom) Nru 1141/2014, l-Awtorità eżaminat l-applikazzjoni u d-dokumentazzjoni ta' sostenn imressqa, u tqis li mhuwiex stabbilit li l-applikant ma jissodisfax il-kundizzjonijiet għar-reġistrazzjoni stipulati fl-Artikolu 3 ta' dak ir-Regolament jew li l-istatuti ma fihomx id-dispożizzjonijiet rikjesti mill-Artikolu 5 ta' dak ir-Regolament, ADOTTAT DIN ID-DEĊIŻJONI: Din id-Deċiżjoni għandha ssir effettiva fil-jum tan-notifika tagħha. Din id-Deċiżjoni hija indirizzata lil: Magħmul fi Brussell, id-29 ta' Settembru 2017. L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat: L-14 ta' Diċembru 2017 L-Att dwar l-Appoġġ tal-Midja 2018-2023 Għotja diretta CHF 11,04 miljun, fis-sena CHF 1,84 miljun Informazzjoni u komunikazzjoni It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat: L-14 ta' Diċembru 2017 In-Norveġja Sistema tat-Taxxa Speċjali Norveġiża għat-Trasport Marittimu 2018–2027 L-Att Fiskali Norveġiż tas-26 ta' Marzu 1999 Nru 14 Taqsima 8–10 u Taqsima 8–20 Skema ta' għajnuna Promozzjoni tas-settur marittimu Eżenzjoni mit-taxxa NOK 200 miljun fis-sena It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat: Il-15 ta' Diċembru 2017 In-Norveġja Opzjonijiet ta' ishma tal-impjegati L-Att Fiskali Norveġiż Taqsima 5-14 Skema ta' għajnuna Għajnuna lill-mikrointrapriżi Eżenzjoni mit-taxxa NOK 350 miljun fis-sena It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: Tista' ssib aktar informazzjoni fuq is-sit web tal-EPSO: https://epso.europa.eu/ Dan l-avviż jikkonċerna l-impriżi li ġejjin: Platinum Equity Group (l-Istati Uniti tal-Amerika), Wyndham Vacation Rentals Europe, negozju ffurmati minn Wyndham Vacation Rentals UK, Landal GreenParks u Novasol (ir-Renju Unit, id-Danimarka, in-Netherlands). Platinum Equity Group, takkwista fis-sens tal-Artikolu 3(1)(b) tar-Regolament dwar l-Għaqdiet, il-kontroll ta' Wyndham Vacation Rentals Europe kollha hemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: International Business Machines Corporation ("IBM", l-Istati Uniti tal-Amerka), IBM u Maersk jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' kumpanija ġdida li tikkostitwixxi f'impriża konġunta (joint venture, JV), GTD Operations LLC (il-"JV", l-Istati Uniti tal-Amerka). Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8843 — Macquarie Group/TDC A/S, f'dan l-indirizz:
Extracted from C_088_2018.html